# LATVIJAS REPUBLIKAS MINISTRU KABINETA

# SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2019.gada \_\_.\_\_\_\_\_\_\_\_ |
|  |  |  |

\_\_ .§

**Informatīvais ziņojums**

**"Par papildu valsts budžeta saistību uzņemšanos Ziemeļvalstu un Baltijas valstu mobilitātes programmas** **"Valsts administrācija" līdzfinansēto projektu īstenošanai"**

1. Pieņemt zināšanai iesniegto informatīvo ziņojumu.
2. Atļaut Ekonomikas ministrijai uzņemties 2019. gadā papildu valsts budžeta saistības 31 944 *euro* apmērā un slēgt līgumus ar Ziemeļvalstu ministru padomi par divu projektu, kuri tiks īstenoti Ziemeļvalstu un Baltijas valstu mobilitātes programmas „Valsts administrācija” ietvaros, īstenošanu.
3. Šī protokollēmuma 2. punktā minēto projektu ieviešanai nepieciešamo nacionālo līdzfinansējumu un priekšfinansējumu pārdalīt no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
4. Ekonomikas ministrijai sagatavot un normatīvajos aktos noteiktā kārtībā iesniegt Finanšu ministrijā pieprasījumu par apropriācijas izmaiņām.
5. Ekonomikas ministrijai pēc īstenoto projektu noslēguma maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Arturs Krišjānis Kariņš

# Valsts kancelejas direktors Jānis Citskovskis

Iesniedzējs:

Ekonomikas ministrs Ralfs Nemiro

Vīza:

Valsts sekretārs Ēriks Eglītis